גביע הארט

גביע הארט, ובשמו המלא הגביע לזכר הארט (באנגלית: The Hart Memorial Trophy) הוא גביע המוענק מדי שנה, מאז 1924, ל-MVP של העונה הרגילה בליגת ה-NHL. זהו הפרס האישי הוותיק ביותר בליגה, ונחשב ליוקרתי ביותר מכל הפרסים האישיים בליגה.

הגביע נתרם על ידי דייוויד הארט, אביו של ססיל הארט שהיה מנכ"ל ומאמן מונטריאול קנדיאנס, וקרוי על שמו. הגביע המקורי נתרם ב-1960 להיכל התהילה של ההוקי, והוחלף על ידי הגביע הנוכחי.

את הזוכה בגביע בוחר איגוד עיתונאי ההוקי קרח.

שערורייה הקשורה בגביע קרתה ב-2008, כאשר החנות המקוונת של אתר האינטרנט של ה-NHL פרסמה למכירה חולצת טי עם הכרזה על אלכסנדר אובצ'קין כזוכה בגביע, שבוע לפני ההכרזה על הזוכה. דובר מטעם ה-NHL טען שמקור הדבר בטעות, וכי הוכנו מוצרים דומים גם למועמדים האחרים לזכייה. עם הכרזת הזוכה התברר שאכן אובצ'קין זכה בגביע.

הזוכים

קישורים חיצוניים

ערכים שבהם תבנית בריטניקה אינה מתאימה
ארצות הברית: הוקי קרח
קנדה: הוקי קרח
תחרויות הוקי קרח
NHL